Publication: Magyar Közlöny
Issue: MK-1998-54 (Year: 1998, Number: 54)
Era: 1990-2004
Section: a 30/1998. (VI. 24.) NM rendelethez
Paragraph Index: 928

a 30/1998. (VI. 24.) NM rendelethez A Fagyasztási Napló tartalmi követelményei A Fagyasztási Napló tartalmazza a következőket: — az intézmény azonosító adatai, — az adott páciens azonosítására szolgáló adatok, — a fagyasztás időpontja, — a fagyasztás módszere (alkalmazott krioprotektív, dehidráló anyagok, fagyasztási program). Fagyasztó automaták esetén a gép által elkészített írásos dokumentum, folyamatábra, — a fagyasztásra került embriók, ivarsejtek adatai, — a tárolás adatai az adott tárolóhelyen fellelhető anyagok egyértelmű azonosítására, a következők szerint: a szalma színe, a szalmát lezáró műanyag dugó színe, a szalmákat tartalmazó kazetta színe (ez utóbbin külön legyenek rajta azonosító adatok), továbbá a tárolóhely, illetve a tárolótank száma, — a fagyasztást végző személy neve vagy azonosítója, — a felolvasztás adatai (felolvasztás időpontja, módszere, a felolvasztott embriók, ivarsejtek jellemzői, minőségi mutatói), — a felolvasztást végző személy neve vagy azonosítója, — a felolvasztott embriók, ivarsejtek sorsára utaló megjegyzés (pl. embriótranszfer vagy mesterséges ondóbevitel időpontja), — amennyiben az embriók tudományos kísérletre kerülnek, úgy a kísérleti napló azon adatai, amelyek alapján az embriók sorsa követhetővé válik, — megsemmisítés esetén arra vonatkozó megjegyzés, hogy hány embriót, milyen állapotban semmisítettek meg, a megsemmisítést végző személy neve (amennyiben az adott intézet megsemmisítési naplót vezet, úgy annak száma).

Source: https://magyarkozlony.hu/hivatalos-lapok/e8bf0b5dd7429d7f9267da29a731493dd0447abf/dokumentumok/dca03c857c25ae9b4e1c4fe979da74fd072b6874/letoltes